№38-742/VIII шешім

01.09.2026 ж.
 VIII-шақырылған Үржар аудандық мәслихаттың  

 кезектен тыс 38-сессиясын шақыру туралы

        Қазақстан Республикасының «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы Заңының 10, 19 баптарын басшылыққа алып Үржар аудандық мәслихаттың кезектен тыс 38-сессиясы 2026 жылдың 04 қыркүйегінде сағат 10.00-де шақырылсын.

Сессияға ұсынылатын күн тәртібі:

        1. Үржар аудандық мәслихатының 2022 жылғы 08 маусымдағы №17-291/VII «Абай облысы Үржар аудандық мәслихатының аппараты» мемлекеттік мекемесі Ережесін бекіту туралы» шешіміне өзгерістер енгізу туралы.
        2. Әр түрлі мәселелер.

        Үржар аудандық мәслихаттың интернет сайтындағы ресми парақшасы арқылы  кезектен тыс 38-сессияның өтетін күні мен уақыты хабарлансын.                          

      Үржар аудандық 

      мәслихатының төрағасы                                                    А.Омаров                              
№38-743/VIII шешім

04.09.2026 ж.

VIII-шақырылған  Үржар аудандық 

мәслихаттың кезектен тыс 38-сессиясының 

күн тәртібі туралы 

        «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы  Заңының 19 бабының 3 тармағы 1) тармақшасына сәйкес, Үржар аудандық мәслихаты ШЕШТІ:     

       Аудандық мәслихаттың кезектен тыс 38-сессиясының күн тәртібі бекітілсін:

       1. Үржар аудандық мәслихатының 2022 жылғы 08 маусымдағы №17-291/VII «Абай облысы Үржар аудандық мәслихатының аппараты» мемлекеттік мекемесінің Ережесін бекіту туралы» шешіміне өзгерістер енгізу туралы.
       2. Әр түрлі мәселелер:

       1) Үржар аудандық мәслихатының 2023 жылғы 4 шілдедегі №3-77/VIII «Төтенше жағдайлардың алдын алу мен оларды жою жөніндегі аудандық комиссияның құрамын бекіту туралы» шешіміне өзгерістер енгізу туралы;

       2) Үржар аудандық мәслихатының 2023 жылғы 20 қыркүйектегі № 5-113/VIII «Әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындаудың қағидаларын бекіту туралы» шешіміне өзгерістер енгізу туралы;

      3) Үржар аудандық мәслихатының 2026 жылғы 14 сәуірдегі №34-682/VIII «Үржар ауданының әкімдігі жанындағы кәмелетке толмағандардың істері және олардың құқықтарын қорғау жөніндегі комиссияның құрамын бекіту туралы» шешіміне өзгерістер енгізу туралы;

     4) VIII-шақырылған Үржар аудандық мәслихатының кезектен тыс 38-сессиясының жұмысындағы үзіліс туралы;

      5) Үржар аудандық мәслихатының 2024 жылғы 10 сәуірдегі №14-251/VIII «Үржар ауданында тұрғын үй көмегін көрсетудің мөлшері мен Қағидаларын бекіту туралы» шешіміне өзгерістер енгізу туралы.      
        Үржар аудандық 

        мәслихатының төрағасы                                                        А.Омаров 

 №38-744/VIII шешім

 04.09.2026 ж.

Үржар аудандық мәслихатының 2022 жылғы 08 маусымдағы 
№ 17-291/VII «Абай облысы Үржар аудандық мәслихатының аппараты» мемлекеттік мекемесі туралы Ережені бекіту туралы» шешіміне өзгеріс енгізу туралы
Үржар аудандық мәслихаты ШЕШІМ ҚАБЫЛДАДЫ:

1. «Абай облысы Үржар аудандық мәслихатының аппараты» мемлекеттік мекемесі туралы ережені бекіту туралы» Абай облысы мәслихатының 2022 жылғы 08 маусымдағы № 17-291/VII шешіміне келесі өзгеріс енгізілсн: 

көрсетілген шешімімен бекітілген «Абай облысы Үржар аудандық мәслихатының аппараты» мемлекеттік мекемесі туралы Ережесі осы шешімінің қосымшасына сәйкес жаңа редакцияда бекітілсін.

2. «Абай облысы Үржар аудандық мәслихатының аппараты» мемлекеттік мекемесіне Қазақстан Республикасының заңнамасында белгіленген тәртіппен:
 
1) осы шешім қабылданған күннен бастап бір ай ішінде «Абай облысы Үржар аудандық мәслихатының аппараты» мемлекеттік мекемесі туралы Ережені Абай облысының Әділет Департаментіне жолдау;

 
2) осы шешімді «Абай облысы Үржар аудандық мәслихатының аппараты» мемлекеттік мекемесінің интернет-ресурсында орналастыру жүктелсін.


3. Осы шешімнің орындалуын бақылау және осы шешімнен туындайтын іс шаралардың орындалуы Үржар аудандық мәслихаты аппаратының басшысына жүктелсін. 
 
4. Осы шешім қабылданған күнінен бастап қолданысқа енгізіледі.
 
Үржар аудандық мәслихатының 

 
төрағасы 

 




       

   А. Омаров 

     Абай облысы Үржар  аудандық  
     мәслихатының 2026 жылғы     

     4 қыркүйектегі  № 38-744/VIII        

     шешімімен бекітілген 

«Абай облысы Үржар аудандық мәслихатының аппараты» 

мемлекеттік мекемесі туралы

ЕРЕЖЕ

1- тарау. Жалпы ережелер


1. «Абай облысы Үржар аудандық мәслихатының аппараты» мемлекеттік мекемесі (бұдан әрі – мәслихат аппараты) тиісті мәслихаттың, оның органдары мен депутаттарының қызметін қамтамасыз ету саласында басшылықты жүзеге асыратын Қазақстан Республикасының мемлекеттік органы болып табылады.


2. Мәслихат аппаратының ведомстволары жоқ.
3.Мәслихат аппараты өз қызметін Қазақстан Республикасының Конституциясына және заңдарына, Қазақстан Республикасы Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.

4. Мәслихат аппараты мемлекеттік мекеменің ұйымдық – құқықтық нысанындағы заңды тұлға болып табылады, Қазақстан Республикасының Мемлекеттік Елтаңбасы бейнеленген, мемлекеттік тілде өз атауы жазылған өзінің мөрі мен мөртаңбасы бар, белгіленген үлгідегі бланкілері, Қазақстан Республикасының заңнамасына сәйкес қазынашылық органдарында шоттары болады.

5. Мәслихат аппараты азаматтық-құқықтық қатынастарға өз атынан түседі. 

6. Мәслихат аппараты егер Қазақстан Республикасының заңнамасына сәйкес осыған уәкілеттік берілген болса, ол мемлекеттің атынан азаматтық-құқықтық қатынастардың тарапы болуға құқығы бар.

7. Мәслихат аппараты өз құзыретіндегі мәселелері бойынша заңнамада белгіленген тәртіппен аппарат басшысының бұйрығымен және Қазақстан Республикасының заңнамасында көзделген басқа да актілермен ресімделетін шешімдер қабылдайды.

8. Мәслихат аппаратының құрылымы мен штат санының лимиті Қазақстан Республикасының заңнамасына сәйкес Үржар аудандық мәслихатымен бекітіледі.

9. Заңды тұлғаның орналасқан жері: индекс 071700, Қазақстан Республикасы, Абай облысы, Үржар ауданы, Үржар ауылы, Абылайхан даңғылы,122. 

10. Осы Ереже мәслихат аппаратының құрылтай құжаты болып табылады.

11. Мәслихат аппаратының қызметін қаржыландыру Қазақстан Республикасының заңнамасына сәйкес жергілікті бюджеттен жүзеге асырылады.

12. Мәслихат аппаратына кәсіпкерлік субъектілерімен мәслихат аппаратының өкілеттіктері болып табылатын міндеттерді орындау тұрғысынан шарттық қарым-қатынас жасауға тыйым салынады.

2- Тарау. Мемлекеттік органның міндеттері, функциялары  мен өкілеттіктері
13. Міндеттері: 

Қазақстан Республикасының заңдарында көзделген құзыреті шегінде жергілікті өзін-өзі басқару саласындағы мемлекеттік саясатты іске асыру үшін аудандық мәслихаттың қызметін қамтамасыз ету.
14. Өкілеттіктері:

1) құқықтары:
мемлекеттік органдардың, қоғамдық бірлестіктердің лауазымды тұлғаларынан, мемлекеттік және өзге де ұйымдардан өз міндеттері мен функцияларын іске асыру үшін қажетті ақпараттарды сұрау және алу;

мәслихат депутаттарынан олардың қызметі мәселелері бойынша ақпараттар, мәліметтер сұрау;

мәслихаттың қарауына өз қызметі барысында туындайтын ұсыныстарды енгізу;

мемлекеттік органдардың, қоғамдық бірлестіктердің және өзге де ұйымдардың қызметкерлерін мәслихат сессиясы мен тұрақты комиссияларының қарауына енгізілетін мәселелерді дайындауға тарту;

депутаттық сауалдарды, ұсыныстарды, азаматтардың өтініштерін мемлекеттік органдарға, қоғамдық бірлестіктерге, өзге де ұйымдарға қарауға жіберу;

Қазақстан Республикасының заңнамасына сәйкес өзге де құқықтарды жүзеге асыру.

2) міндеттері:
Қазақстан Республикасы заңнамасының талаптарына сәйкес жүктелген функциялардың орындалуын қамтамасыз ету.
15. Функциялары:

жергілікті мемлекеттік басқару саласындағы мемлекеттік саясатты іске асыру үшін мәслихаттың нормативтік құқықтық қамтамасыз етілуін реттеу;

аудандық мәслихат қызметінде заңдылықтың сақталуын бақылау;

мәслихат қызметіне қатысты талдау ақпаратын және өзге де ақпаратты, материалдарды дайындау;

аудандық мәслихаттың стратегиялық мақсаты мен міндеттемелерін іске асыру бағытындағы нормативтік құқықтық актілерді әзірлеп, қамтамасыз ету және құқықтық мониторинг жүргізу; 

аудандық мәслихаттың және оның тұрақты (уақытша) комиссияларының актілерінің орындалуына бақылауды жүзеге асыру;

жеке және заңды тұлғалардың өтініштерін аудандық мәслихаттың негізгі әрекетінің мәселелері бойынша қарау;

персоналды басқару стратегиясын әзірлеу және іске асыру;

сот және өзге де құқық қорғау органдарында аудандық мәслихаттың және мәслихат аппаратының мүдделерін білдіру және қорғау;

Қазақстан Республикасының бюджет заңнамасына сәйкес мәслихат депутаттары мен және мемлекеттік қызметшілерінің біліктілігін арттыруға шығыстарды жоспарлау;

мәслихаттың сессияларын дайындау мен өткізудің ұйымдастырушылық-техникалық іс-шараларын жүзеге асыру;

пленарлық отырыстарға, тұрақты комиссиялардың отырыстарына қатысу және депутаттарға комиссияның қорытындылары мен мәслихат шешімдерін сапалы дайындау мәселеріне құқықтық көмек көрсету;

мәслихаттың регламентіне сәйкес сессиялардың, тұрақты комиссиялар отырыстарының хаттамаларын, шешімдердің жинақтарын рәсімдеу;

мәслихат қызметінің мәселелері бойынша баяндамалар, шешімдер жобаларын, анықтамалар мен басқа да құжаттарды дайындауды ұйымдастыру;

мәслихатқа түскен іс қағаздарын жүргізу және хат-хабарларды өңдеу, Қазақстан Республикасының заңнамасының талаптарына сәйкес ақпараттар алмасуды қамтамасыз етеді;

мәслихат аппаратының мемлекеттік қызметшілерінің біліктілігін арттыру мәселелерін үйлестіреді.

материалдарды рәсімдеу, сақтау және уақытылы мұрағатқа өткізуді қамтамасыз етеді;

аппарат қызметкерлерінің жеке іс құжаттарын есепке алуды ұйымдастырады;

Қазақстан Республикасының заңнамасымен қарастырылған өзге де функцияларды жүзеге асыру.

3-тарау. Мемлекеттік орган басшысының мәртебесі, өкілеттіктері

16. Мәслихат аппаратына басшылықты аппарат басшысы жүзеге асырады, ол мәслихат аппаратына жүктелген міндеттердің орындалуы және оның өз өкілеттіктерін жүзеге асыруы үшін дербес жауапты болады.

17. Аппарат басшысы Қазақстан Республикасының заңнамасына сәйкес лауазымға тағайындалады және лауазымынан босатылады.

18. Аппарат басшысының орынбасарлары болмайды.
19. Аппарат басшысының өкілеттіктері:

1) мәслихат аппаратының қызметіне басшылық етеді;

2) өз құзыреті шегінде мәслихат аппаратының қызметін ұйымдастырады, үйлестіреді және бақылайды;

3) мәслихат аппаратының «Б» корпусының әкімшілік мемлекеттік қызметшілерін мемлекеттік лауазымдарға тағайындайды және мемлекеттік лауазымдардан босатады;

4) мәслихат аппаратының тәртіптік және конкурстық комиссияларының қызметіне жалпы басшылықты жүзеге асырады;

5) қызметтік тәртіптің сақталуын бақылауды жүзеге асырады;

6) мәслихат аппаратының мемлекеттік қызметшілерін іссапарға жіберу, оларға демалыстар беру, материалдық көмек көрсету, даярлау, қайта даярлау және біліктілігін арттыру, көтермелеу, үстемеақылар белгілеу мәселелерін шешеді;

7) мәслихат аппаратының мемлекеттік қызметшілерінің тәртіптік жауапкершілігі мәселелерін шешеді;

8) өз құзыреті шегінде Қазақстан Республикасының сыбайлас жемқорлыққа қарсы іс-қимыл туралы заңнамасы талаптарының орындалуын қамтамасыз етеді;

9) мәслихат сессияларын, мәслихаттың тұрақты және уақытша комиссияларының отырыстарын ұйымдастырады;

10) мәслихат шешімдерінің жобаларын, мәслихат депутаттарын іссапарға жіберу және мәслихат төрағасы немесе мәслихаттың тұрақты комиссиясының төрағасы болмаған жағдайда міндеттерін жүктеу туралы бұйрықтарды дайындайды;

11) депутаттардың біліктілігін арттыру жөніндегі іс-шараларды ұйымдастырады;

12) аппарат басшысына жүктелген өзге де өкілеттіктерді жүзеге асырады.

20. Аппарат басшысы болмаған кезеңде оның өкілеттіктерін жүзеге асыру қолданыстағы заңнамаға сәйкес оның міндетін атқаратын адамға жүктеледі.

4-тарау. Мемлекеттік органның мүлкі

21. Мәслихат аппаратының заңнамада көзделген жағдайларда жедел басқару құқығында оқшауланған мүлкі болуы мүмкін.

22. Мәслихат аппаратының мүлкі Қазақстан Республикасының қолданыстағы заңнамасына сәйкес оған меншік иесі берген мүлік есебінен қалыптастырылады.

23. Мәслихат аппаратына бекітілген мүлік коммуналдық меншікке жатады.

24. Егер заңнамады өзгеше көзделмесе мәслихат аппараты өзіне бекітілген мүлікті және қаржыландыру жоспары бойынша өзіне бөлінген қаражат есебінен сатып алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ.

5-тарау. Мемлекеттік органды қайта ұйымдастыру және тарату

25. Мәслихатының аппаратын қайта ұйымдастыру және тарату  Қазақстан Республикасының заңнамасына сәйкес жүзеге асырылады.

№38-745/VIII шешім

04.09.2026 ж.

Үржар аудандық мәслихатының

2023 жылғы 4 шілдедегі №3-77/VIII

«Төтенше жағдайлардың алдын алу
мен оларды жою жөніндегі аудандық 
комиссияның құрамын бекіту туралы»

шешіміне өзгерістер енгізу туралы  

         «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасы Заңының 6 бабы 1 тармағы 12) тармақшасына сәйкес және Үржар ауданы әкімінің 2026 жылғы 26 тамыздағы № 03-10-01/01/310-ВН ұсынысын ескере келе, Үржар аудандық мәслихаты ШЕШТІ:
         1. Үржар аудандық мәслихаттың «Төтенше жағдайлардың алдын алу мен оларды жою жөніндегі аудандық комиссияның құрамын бекіту туралы» 2023 жылғы 4 шілдедегі №3-77/VIII шешіміне (Үржар аудандық мәслихаттың 2024 жылғы 10 сәуірдегі №14-250/VIII, 2025 жылғы 10 шілдедегі №25-490/VIII, 2026 жылғы 14 сәуірдегі №34-681/VIII шешімдерімен енгізілген өзгерістерді ескере келе), мынадай өзгерістер енгізілсін: 
        аталған комиссияның құрамынан А.Бекболов, Р.Оразғалиев, Н.Ахметов, Е.Габдульмулинов, Н.Муратов шығарылсын.

       көрсетілген шешіммен бекітілген «Төтенше жағдайлардың алдын алу мен оларды жою жөніндегі аудандық комиссияның құрамына» енгізілсін:
Бурибаев Нұрзат Мәулетұлы          - Үржар аудандық төтенше жағдайлар  

                                                              бөлімінің бастығы, азаматтық қорғау
                                                              майоры (келісімі бойынша);
Абишев Қуаныш Нұрлыбекұлы     - Үржар аудандық полиция бөлімінің 

                                                              бастығы, полиция подполковнигы 

                                                              (келісімі бойынша); 

Зейнолла Жандос Сәрсенұлы         - Үржар аудандық төтенше жағдайлар  

                                                              бөлімінің бас маманы, азаматтық қорғау

                                                              подполковнигі (келісімі бойынша);

Хамитов Дидар Дәулетханұлы       - Аф РМК «Қазсушар» Үржар өндірістік 

                                                             учаскесінің басшысы (келісімі бойынша);  Дінахмет Серікжан Орынханұлы  - Қазақавтожол сервис ЖПБ №24 

                                                             басшысының міндетін атқарушы (келісімі 

                                                             бойынша);

         2. «Төтенше жағдайлардың алдын алу мен оларды жою жөніндегі аудандық комиссиясы» келесі құрамда бекітілсін: 
Башимбаев Ақылбек Жұмабекұлы - комиссия төрағасы, Үржар ауданының 
                                                              әкімі;                           

Тұрлыбеков Анет Біржанұлы          - комиссия төрағасының орынбасары, 
                                                              Үржар ауданы әкімінің орынбасары;                                                                            Бурибаев Нұрзат Мәулетұлы          - комиссия төрағасының орынбасары,

                                                              Үржар аудандық төтенше жағдайлар  

                                                              бөлімінің бастығы, азаматтық қорғау
                                                              майоры (келісімі бойынша);
Зейнолла Жандос Сәрсенұлы         - комиссия хатшысы, Үржар аудандық 

                                                             төтенше жағдайлар бөлімінің бас маманы, 

                                                             азаматтық қорғау подполковнигы

                                                             (келісімі бойынша).
                                             Комиссия мүшелері:
Тулендин Асқар Ғалымұлы            - Үржар ауданы әкімінің аппарат басшысы;

Абишев Қуаныш Нұрлыбекұлы     - Үржар аудандық полиция бөлімінің 

                                                              бастығы, полиция подполковнигы 

                                                              (келісімі бойынша); 

Аббас Мақсат Қайратұлы               - ҚР ДСМ СЭБК Абай облысының СЭБД 

                                                             Үржар аудандық санитарлық-

                                                             эпидемиологиялық басқармасының 

                                                             басшысы (келісімі бойынша); 

Хамитов Дидар Дәулетханұлы       - Аф РМК «Қазсушар» Үржар өндірістік 

                                                             учаскесінің басшысы (келісімі бойынша);  

Тлеуов Мәлік Қияшұлы                  - Үржар ауылы желелік техникалық 

                                                             учаскесінің бастығы (келісімі бойынша);   
Дінахмет Серікжан Орынханұлы  - Қазақавтожол сервис ЖПБ №24 

                                                             басшысының міндетін атқарушы (келісімі 

                                                             бойынша);

Базаралов Ерлан Ақжолтайұлы     - БЭСК АҚ Үржар және Мақаншы 

                                                             аудандары бойынша бастығы (келісімі

                                                             бойынша); 
Абылқасымов Баубек                     - Абай облысы денсаулық сақтау 

Шайзадаұлы                                       басқармасының «Үржар ауданының  

                                                             көпсалалы орталық ауруханасы» ШЖҚ 

                                                             КМК бас дәрігері (келісімі бойынша);                                                             

Ибрагимов Дәулет                          - Үржар және Мақаншы аудандарының

Сұлтанмұратұлы                                біріктірілген қорғаныс істері бөлімінің 

                                                             бастығы (келісімі бойынша);

Жұмашев Ернат Нұрланұлы          - Үржар аудандық  тұрғын үй коммуналдық 

                                                             шаруашылық, жолаушылар көлігі және 

                                                             автомобиль  жолдары бөлімінің басшысы;   
Мұхаметкәрімов Ертай                   - Үржар ауданы әкімдігінің «Үржар»                                Мұхаметқанұлы                                 мемлекеттік коммуналдық кәсіпорынның

                                                             директорының міндетін атқарушы 

                                                             (келісімі бойынша);                                             

Домбаланов Жеңіс Үсенұлы          - «Қазселденқорғау» ММ Үржар учаскесінің 

                                                            бастығы (келісімі бойынша); 

Рахымбеков Қайрат Борашұлы     - Үржар ауданы әкімі аппаратының 

                                                            ұйымдастыру, мемлекеттік көрсетілетін 

                                                            қызметтерді мониторингтеу және 

                                                            ақпараттық технологиялар бөлімінің бас 

                                                            маманы;  

Исаев Рифхат Қайырбекұлы          - Үржар ауданының жер қатынастары

                                                            бөлімінің басшысы;

Болатов Ерзат Болатұлы                - Үржар аудандық кәсіпкерлік және

                                                             ауыл шаруашылық бөлімінің басшысы;   

Шакеев Ержан Тұрсынғазыұлы    - Үржар ауданы бойынша білім бөлімі 

                                                            басшысы (келісімі бойынша);

Мұхамедханов Асқар                     - Үржар ауданы әкімі аппаратының  

Мұхамедханұлы                                жұмылдыру дайындығын ұйымдастыру

                                                            инспекторы;

          3. Осы шешім қол қойылған күннен бастап күшіне енеді.

    Үржар аудандық

    мәслихатының төрағасы                                                       А.Омаров

№38-746/VIII шешім

04.09.2026 ж.

Үржар аудандық мәслихатының 2023 жылғы 20 қыркүйектегі

№ 5-113/VIII «Әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының 

тізбесін айқындаудың қағидаларын бекіту туралы» шешіміне 

өзгерістер енгізу туралы

Үржар аудандық мәслихаты ШЕШТІ: 
1. Үржар аудандық мәслихатының «Әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындаудың қағидаларын бекіту туралы» 2023 жылғы 20 қыркүйектегі №5-113/VIII (Нормативтік құқықтық актілерді мемлекеттік тіркеу тізілімінде     № 124-18 болып тіркелген) шешіміне келесі өзгерістер енгізілсін:

көрсетілген шешіммен бекітілген Әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындаудың қағидаларында: 

2-тармақтың 13), 14) және 15) тармақшалары мынадай редакцияда жазылсын:
«13) цифрлық құжаттар сервисі - «цифрлық үкімет» цифрлық инфрақұрылымының операторға бекітіп берілген және цифрлық объектілерден алынған мәліметтер негізінде қалыптастырылған электрондық түрдегі құжаттарды көрсетуге және пайдалануға арналған объектісі;

14) «цифрлық үкіметтің» веб-порталы (бұдан әрі - портал) - нормативтік құқықтық базаны қоса алғанда, мемлекеттік қызметтер көрсетуге қатысатын мемлекеттік органдар мен өзге де субъектілер орналастыратын шоғырландырылған ақпаратқа, сондай-ақ электрондық нысанда көрсетілетін мемлекеттік және өзге де қызметтерге қол жеткізудің «бірыңғай терезесі» болып табылатын цифрлық объект;

15) электрондық цифрлық қолтаңба (бұдан әрі - ЭЦҚ) - электрондық цифрлық қолтаңбаның жабық кілті мен электрондық цифрлық қолтаңба құралдарын пайдалана отырып жасалған, электрондық құжаттың анықтығын, оның тиесілілігін және мазмұнының өзгермейтіндігін растайтын цифрлық жазба (цифрлық деректер жиынтығы).»;
6-тармақтың 4) тармақшасы алынып тасталынсын;

7-тармақтың 4) тармақшасы алынып тасталынсын;

7-тармақтың 6) тармақшасы мынадай редакцияда жазылсын:

«6) 16 желтоқсан - Тәуелсіздік күні (негіздердің бірі бойынша):

Қазақстандағы 1986 жылғы 17-18 желтоқсан оқиғаларына қатысқаны үшін, осы оқиғаларда қасақана кісі өлтіргені және милиция қызметкерінің, халық жасақшысының өміріне қастандық жасағаны үшін сотталған, өздеріне қатысты қылмыстық істерді қайта қараудың қолданылып жүрген тәртібі сақталатын адамдарды қоспағанда, қуғын-сүргіндердің қолданылуы жағдайларында танылған тұлғаларға - 55 (елу бес) айлық есептік көрсеткіш мөлшерінде;

бұрынғы КСР Одағынан тысқары жерлерде қуғын-сүргіндерді кеңес соттары мен басқа да органдардың қолдануында болған тұлғаларға - 7 (жеті) айлық есептік көрсеткіш мөлшерінде;

екінші дүниежүзілік соғыс кезінде (жай адамдар мен әскери қызметшілерді) тұрақты армия әскери трибуналдарының айыпталуынша сотталған тұлғаларға - 7 (жеті) айлық есептік көрсеткіш мөлшерінде;

Қазақстаннан тысқары жерлерде әскери қызмет атқару үшін шақырылғаннан кейін қуғын-сүргіндердің қолдануында болған тұлғаларға - 7 (жеті) айлық есептік көрсеткіш мөлшерінде;

қуғын-сүргіндерді орталық одақтық органдар: КСР Одағының Жоғарғы Соты мен оның сот алқаларының, СКР Одағының Айрықша бас саяси Басқарма алқасының, КСР Одағының Ішкі істер халық комиссариаты - Мемлекет Қауіпсіздігі министрлігі - Ішкі істер министрлігі жанындағы айрықша кеңестің, КСР Одағының Прокуратурасы мен КСР Одағының ішкі істер халық комиссариатының Тергеу Істері жөніндегі комиссиясының және басқа органдар шешімдері бойынша қолдануы болған тұлғаларға - 7 (жеті) айлық есептік көрсеткіш мөлшерінде;

КСР Одағы мемлекеттік өкіметтің жоғары органдарының құжаттары негiзiнде Қазақстанға және Қазақстаннан күштеу арқылы құқыққа қарсы қоныс аударуға ұшыраған тұлғаларға - 7 (жеті) айлық есептік көрсеткіш мөлшерінде;

ата-аналармен немесе олардың орнындағы адамдармен бiрге бас бостандығынан айыру орындарында, айдауда, жер аударуда немесе арнайы қоныс аударуда болған саяси қуғын-сүргiндер құрбандарының балалары, сондай-ақ қуғын-сүргiн кезiнде он сегiз жасқа толмаған және оның қолданылуы нәтижесiнде ата-анасының немесе олардың біреуінің қамқорлығынсыз қалған саяси қуғын-сүргiндер құрбандарының балаларына - 7 (жеті) айлық есептік көрсеткіш мөлшерінде.»;
12 және 13-тармақтар мынадай редакцияда жазылсын:

«12. Мереке күндері мен атаулы күндерге әлеуметтік көмек алушылардың өтініштері талап етілмей көрсетіледі.

Әлеуметтік көмекті алушылардың санаттарын «Абай облысы Үржар аудандық жұмыспен қамту және әлеуметтік бағдарламалар бөлімі» мемлекеттік мекемесі айқындайды.

Әлеуметтік көмекті алушылардың тізімдері мемлекеттік корпорацияға не өзге ұйымдарға сұрау салу негізінде не уәкілетті мемлекеттік органның цифрлық жүйелерінен электрондық түрде қалыптастырылады.

13. Мұқтаж азаматтардың жекелеген санаттарына берілетін әлеуметтік көмекті алу үшін өтініш беруші өзінің немесе отбасының атынан (немесе Қазақстан Республикасы Азаматтық кодексінің 167-бабына сәйкес берілген сенімхат бойынша өкілі) әлеуметтік көмек көрсету жөніндегі уәкілетті органға немесе ауылдық округ әкіміне немесе мемлекеттік корпорацияға Үлгілік қағидаларының 1-қосымшасына сәйкес нысан бойынша өтінішпен немесе Үлгілік қағидаларының 1-1-қосымшасына сәйкес нысан бойынша порталға электрондық түрдегі өтінішпен жүгінеді.

Жазбаша өтініш берген кезде құжаттарды қабылдайтын маман «цифрлық үкіметтің» шлюзі арқылы мемлекеттік органдардың және (немесе) ұйымдардың тиісті цифрлық жүйелеріне Үлгілік қағидаларының 1-2-қосымшасына сәйкес нысан бойынша сұрау салулар қалыптастырады.

Цифрлық жүйелерде мәліметтер сәйкес келмеген (болмаған) кезде өтініш беруші өтінішке мынадай құжаттарды қоса береді:

1) жеке басын куәландыратын құжат не цифрлық құжаттар сервисінен алынған электрондық құжат (жеке басты сәйкестендіру үшін);

2) адамның (отбасы мүшелерінің) табысы туралы мәліметтер (адамның (отбасы мүшелерінің) табысына қарамай тағайындалатын әлеуметтік көмекті алу үшін адамның (отбасы мүшелерінің) табысы туралы мәліметтер ұсынылмайды);

3) мұқтаждар санатына жатқызу негіздерінің болу фактісін растайтын төменде санамаланған құжаттардың бірі:

дүлей зілзала салдарынан азаматқа (отбасына) не оның мүлкіне зиян келу фактісін растайтын құжат;

өрт салдарынан азаматқа (отбасына) не оның мүлкіне зиян келу фактісін растайтын құжат;

әлеуметтік мәні бар сырқатының болу фактісін растайтын құжат.

Салыстырып тексеру үшін құжаттардың төлнұсқалары және көшірмелері ұсынылады. Салыстырып тексерілгеннен кейін құжаттардың төлнұсқасы өтініш берушіге қайтарылады.

Өтініш беруші құжаттар топтамасын толық ұсынбаған және (немесе) қолданылу мерзімі өткен құжаттарды ұсынған кезде Үлгілік қағидаларының 1-3-қосымшасына сәйкес нысан бойынша әлеуметтік көмек көрсетуге өтінішті қабылдаудан бас тарту туралы қолхат беріледі.

Өтініш беруші әлеуметтік көмекке портал арқылы электрондық түрде жүгінген кезде мемлекеттік органдардың және (немесе) ұйымдардың цифрлық жүйелеріне қажетті мәліметтерді алу үшін өтініш берушінің өзі сұрау салады.

Бұл ретте мемлекеттік органдардың және (немесе) ұйымдардың цифрлық жүйелерінен келіп түскен электрондық өтініш пен мәліметтерді өтініш беруші өзінің ЭЦҚ-мен куәландырады.»;

20-тармақтың төртінші бөлігінің үшінші абзацы мынадай редакцияда жазылсын:

«цифрлық жүйелерді пайдалану;»;
22- тармақтың 4) тармақшасы мынадай редакцияда жазылсын:
«4) уәкілетті мемлекеттік органның цифрлық жүйесінен төлемдерді тағайындау, жүзеге асыру, осы негіз бойынша әлеуметтік көмек тағайындауға өтініш беру фактісін растайтын мәліметтер алынған жағдайларда әлеуметтік көмек көрсетуден бас тартылады.»;

26, 27 және 28-тармақтар мынадай редакцияда жазылсын:

«26. Әлеуметтік көмек көрсетуді мониторингтеу мен есепке алуды әлеуметтік көмек көрсету жөніндегі уәкілетті орган «Е-собес» автоматтандырылған цифрлық жүйесінің дерекқорын пайдалана отырып жүргізеді.

27. Атаулы күндер мен мереке күндеріне төленетін әлеуметтік көмек алушылардың санаттарын қалыптастыру үшін әлеуметтік көмек көрсету жөніндегі уәкілетті орган зейнетақылар мен жәрдемақылар алушылар (белсенді) болып табылатын азаматтардың деректерін алуға уәкілетті мемлекеттік органның цифрлық жүйелеріне сұрау салуға бастама жасайды.

Зейнетақылар мен әлеуметтік көмек көрсету жәрдемақыларын алушылар жөніндегі мәліметтер Үлгілік қағидаларының 7-қосымшасына сәйкес нысан бойынша қалыптастырылады.

28. Әлеуметтік көмек төлемін Мемлекеттік корпорация арқылы жүзеге асыру процесіне, әлеуметтік көмек көрсету жөніндегі уәкілетті орган уәкілетті мемлекеттік органның цифрлық жүйелері арқылы әлеуметтік көмек көрсету туралы өзі шешім қабылдаған кезде бастамашылық етеді.»;

32-тармақ мынадай редакцияда жазылсын:

«32. Әлеуметтік көмек төлеу жөніндегі уәкілетті ұйымнан әлеуметтік көмек сомасы қайтарылған кезде әлеуметтік көмек көрсету жөніндегі уәкілетті орган әлеуметтік көмек төлеу жөніндегі уәкілетті ұйымнан мәліметтер алғаннан кейінгі үш жұмыс күні ішінде цифрлық жүйеге тиісті өзгерістер енгізеді.».
2. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.  
Үржар аудандық 
мәслихатының төрағасы                                                  А.Омаров

«КЕЛІСІЛДІ»

Абай облысының жұмыспен қамту және

әлеуметтік бағдарламаларды

үйлестіру басқармасының басшысы

________________А.Нұрлыбек

2026 жылғы «___»___________

 №38-747/VIII шешім

 04.09.2026 ж.

Үржар аудандық мәслихатының 2026 жылғы

14 сәуірдегі №34-682/VIII «Үржар ауданының 
әкімдігі жанындағы кәмелетке толмағандардың
істері және олардың құқықтарын қорғау 
жөніндегі комиссияның құрамын бекіту
туралы» шешіміне өзгерістер енгізу туралы

        Қазақстан Республикасының «Қазақстан Республикасындағы жергілікті мемлекеттік басқару және өзін-өзі басқару туралы» Заңының 6 бабының 1 тармағы 12) тармақшасына сәйкес және Үржар ауданы әкімінің 2026 жылғы 3 қыркүйектегі №03-10-01/01/327-BH ұсынысын ескере келе, Үржар аудандық мәслихаты ШЕШТІ:
        1. Үржар аудандық мәслихаттың «Үржар ауданының әкімдігі жанындағы кәмелетке толмағандардың істері және олардың құқықтарын қорғау жөніндегі комиссияның құрамын бекіту туралы» 2026 жылғы сәуірдегі №34-682/VIII шешіміне мынадай өзгерістер енгізілсін: 
        аталған комиссияның құрамынан Ә.Ануарбек, Д.Калиева, Қ.Маденов шығарылсын.

       көрсетілген шешіммен бекітілген «Үржар ауданының әкімдігі жанындағы кәмелетке толмағандардың істері және олардың құқықтарын қорғау жөніндегі комиссияның құрамына» енгізілсін:
Чожикова Шырын Ерғалиқызы  - Абай облысы білім басқармасының «Үржар 

                                                          ауданы білім бөлімі» ММ әдіскері (келісімі 

                                                          бойынша);

Жунусов Нұрлан Едігеұлы         - Үржар ауданының полиция бөлімінің 

                                                          қоғамдық қауіпсіздік бөлімшесінің бастығы, 

                                                          полиция капитаны (келісімі бойынша);  

Хасенова Айгерім Рашидқызы   - Үржар ауданы әкімі аппаратының 

                                                          ұйымдастыру, мемлекеттік көрсетілетін  

                                                          қызметтерді мониторингтеу және 

                                                          ақпараттық технологиялар бөлімінің маманы.
        2. «Үржар ауданының әкімдігі жанындағы кәмелетке толмағандардың істері және олардың құқықтарын қорғау жөніндегі комиссиясы» келесі құрамда бекітілсін: 

Сейльғазин Ермек Нұрланұлы    - комиссия төрағасы, Үржар ауданы 

                                                          әкімінің орынбасары;

Шакеев Ержан Тұрсынғазыұлы  - комиссия төрағасының орынбасары,           

                                                          Абай облысы білім басқармасының «Үржар 

                                                          ауданы бойынша білім бөлімі» ММ басшысы 

                                                          (келісімі бойынша); 

Хасенова Айгерім Рашидқызы    - комиссия хатшысы, Үржар ауданы әкімі 

                                                          аппаратының ұйымдастыру, мемлекеттік

                                                          көрсетілетін қызметтерді мониторингтеу

                                                          және ақпараттық технологиялар бөлімінің

                                                          маманы.

Комиссия  мүшелері:

Бейсенбек Зухра Нұржанқызы   - Үржар аудандық мәслихатының депутаты

                                                         (келісімі бойынша);
Алшынбаев Қайыржан                - Абай облысы білім басқармасының 

Ниязғалиұлы                                  «Үржар ауданы бойынша білім бөлімі» ММ 

                                                         әдіскері (келісім бойынша);

Бейсенов Елдос Жабайылұлы    - «ӘDILET» партиясы» Үржар аудандық  

                                                         филиалының төрағасы (келісімі бойынша);

Дүйсенова Ләйлә                         - Үржар ауданының  жұмыспен қамту және 

Тұрсынханқызы                              әлеуметтік бағдарламалар бөлімінің басшысы;

Дүйсебаев Азамат                   - Үржар аудандық полиция бөлімінің  кәмелетке Жомартқанұлы                               толмағандардың істері жөніндегі учаскелік

                                                         полиция аға инспекторы, полиция аға

                                                         лейтенаты (келісімі бойынша);

Чожикова Шырын Ерғалиқызы - Абай облысы білім басқармасының «Үржар 

                                                         ауданы білім бөлімі» ММ әдіскері (келісімі 

                                                         бойынша);

Оспанова Күнсұлу Маратқызы  - Абай облысы денсаулық сақтау 

                                                         басқармасының «Үржар ауданының көп 

                                                         салалы орталық ауруханасының» психиатр-

                                                         нарколог дәрігері (келісімі бойынша); 

Нұрқасымова Бану                      - Абай облысы білім басқармасының

Құдайкелдіқызы                             «Үржар ауданы бойынша білім бөлімі» ММ 

                                                         әдіскер-психологы (келісімі бойынша);

Жунусов Нұрлан Едігеұлы        - Үржар ауданының полиция бөлімінің 

                                                          қоғамдық қауіпсіздік бөлімшесінің бастығы, 

                                                          полиция капитаны (келісімі бойынша);  

Абдулданова Сәуле                    - Үржар аудандық мәдениет және тілдерді 

Қалиолдақызы                                дамуты бөлімінің бас маманы;

Кебіспаева Майра                       - Үржар ауданы ата-аналар қауымдастығының 

Қасеғазықызы                                 төрайымы;

Алшынбаева Зауреш                   - Үржар ауданы ардагер ұстаздар кеңесінің

Жұмағалиқызы                               төрайымы;

Мұсабаев Бақтыбек Тоқашұлы  - Үржар ауданы қоғамдық кеңесінің төрағасы.   
       3. Осы шешім қол қойылған күннен бастап күшіне енеді.

       Үржар аудандық 

       мәслихатының төрағасы                                                  А.Омаров                                

№38-748/VIII шешім

04.09.2026 ж.

VIII-шақырылған Үржар аудандық 

мәслихатының кезектен тыс   

38-сессиясының жұмысындағы

үзіліс туралы     

        «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 11 бабының 4 тармағы негізінде, Үржар аудандық мәслихаты ШЕШТІ:

        1. «Үржар аудандық мәслихатының 2024 жылғы 10 сәуірдегі №14-251/VIII «Үржар ауданында тұрғын үй көмегін көрсетудің мөлшері мен Қағидаларын бекіту туралы» шешіміне өзгерістер енгізу туралы» шешімнің жобасы «Мемлекеттік органдардың интранет-порталы»/«Интранет-портал государственных органов» жүйесіндегі тиісті рәсімдерден өткенге дейін Үржар аудандық мәслихатының кезектен тыс 38-сессиясы жұмысында 2026 жылдың 16  қыркүйегіне сағат 10.00-ге дейін үзіліс жариялансын.

        2. Осы шешім қол қойылған күннен бастап қолданысқа енгізіледі.

    Үржар аудандық 

    мәслихатының төрағасы                                                       А.Омаров

№38-749/VIII шешім

16.09.2026 ж.

Үржар аудандық мәслихатының 2024 жылғы 10 сәуірдегі № 14-251/VIII «Үржар ауданында тұрғын үй көмегін көрсетудің мөлшері мен Қағидаларын бекіту туралы» шешіміне өзгерістер енгізу туралы
Үржар аудандық мәслихаты ШЕШТІ: 
1. Үржар аудандық мәслихатының «Үржар ауданында тұрғын үй көмегін көрсетудің мөлшері мен Қағидаларын бекіту туралы» 2024 жылғы 10 сәуірдегі № 14-251/VIII (Нормативтік құқықтық актілерді мемлекеттік тіркеу тізілімінде № 264-18 болып тіркелген) шешіміне келесідей өзгерістер енгізілсін:
кіріспе мынадай редакцияда жазылсын:
«Қазақстан Республикасының «Тұрғын үй қатынастары туралы» Заңының 97-бабына, Қазақстан Республикасы Өнеркәсіп және құрылыс министрінің 2023 жылғы 8 желтоқсандағы «Тұрғын үй көмегін беру қағидаларын бекіту туралы» № 117 бұйрығына (Нормативтік құқықтық актілерді мемлекеттік тіркеу тізілімінде № 33763 болып тіркелген) сәйкес, Үржар аудандық мәслихаты ШЕШТІ:»;
көрсетілген шешіммен бекітілген 1 қосымшада:
1-тармақтың 2) тармақшасы орыс тілінде өзгеріс енгізіледі, қазақ тілінде мәтіні өзгермейді;
1-тармақтың  4), 5) тармақшалары жаңа  редакцияда жазылсын:
«4) шекті жол берілетін шығыстар - аз қамтылған отбасының (азаматтарына) айына ағымдағы және жинақтау жарналарын, коммуналдық қызметтер мен телекоммуникация желісіне қосылған телефон үшін абоненттік төлемақының өсуі бөлігінде байланыс қызметтерін тұтынуға, мемлекеттік тұрғын үй қорынан берілген тұрғынжайды және жеке тұрғын үй қорынан жергілікті атқарушы орган жалдаған тұрғынжайды пайдалануға жұмсаған шығыстарының шекті жол берілетін деңгейінің аз қамтылған отбасының (азаматтың) жиынтық кірісіне проценттік қатынасы;
5) «цифрлық үкіметтің» веб-порталы - нормативтік құқықтық базаны қоса алғанда, бүкіл шоғырландырылған үкіметтік ақпаратқа және электрондық нысанда көрсетілетін мемлекеттік қызметтерге, табиғи монополиялар субъектілерінің желілеріне қосуға техникалық шарттарды беру жөніндегі қызметтерге және квазимемлекеттік сектор субъектілерінің қызметтеріне қол жеткізудің бірыңғай терезесі болатын цифрлық жүйе.»;
2-тармақ жаңа редакцияда жазылсын:
«2. Тұрғын үй көмегі жергілікті бюджет қаражаты есебінен жалғыз тұрғынжай  немесе оның бөліктері ретінде Қазақстан Республикасының аумағында меншік құқығында тұрған тұрғынжайда Үржар ауданының аумағында тұрақты тіркелген және тұратын,  аз қамтылған отбасыларға (азаматтарға) (бұдан әрі - көрсетілетін қызметті алушылар), сондай-ақ мемлекеттік тұрғын үй қорынан берілген тұрғынжайды және жеке тұрғын үй қорынан жергілікті атқарушы орган жалдаған тұрғынжайды жалдаушыларға (қосымша жалдаушыларға): 
ағымдағы және жинақтау жарналарын;
коммуналдық қызметтерді және телекоммуникация желісіне қосылған телефон үшін абоненттік төлемақының өсуі бөлігінде байланыс қызметтерін тұтынуға; 
мемлекеттік тұрғын үй қорынан берілген тұрғынжайды және жеке тұрғын үй қорынан жергілікті атқарушы орган жалдаған тұрғынжайды пайдаланғаны үшін шығыстарды төлеуге беріледі.
 Көрсетілетін қызметті алушылардың тұрғын үй көмегін есептеуге қабылданатын шығыстары жоғарыда көрсетілген бағыттардың әрқайсысы бойынша шығыстардың жиыны ретінде айқындалады.»;
5-тармақ жаңа редакцияда жазылсын:
«5. Тұрғын үй көмегі ағымдағы және жинақтау жарналарын, коммуналдық қызметтерді және телекоммуникация желісіне қосылған телефон үшін абоненттік төлемақының өсуі бөлігінде байланыс қызметтерін тұтынуға, мемлекеттік тұрғын үй қорынан берілген тұрғынжайды және жеке тұрғын үй қорынан жергілікті атқарушы орган жалдаған тұрғынжайды пайдаланғаны үшін шығыстарды төлеу сомасы мен көрсетілетін қызметті алушылардың осы мақсаттарға жұмсайтын шығыстарының 5 (бес) пайызға дейін белгілеген шекті жол берілетін деңгейінің арасындағы айырма ретінде айқындалады.
Тұрғын үй көмегінің мөлшерін көрсетілетін қызметті беруші Қағидалардың 4-1-тармағына сәйкес есептейді.»;
7-тармақ жаңа редакцияда жазылсын:
«7. Көрсетілетін қызметті алушы (немесе оның сенiмхатқа, заңнамаға, сот шешiмiне не әкiмшiлiк актіге негiзделген өкiлеттігіне орай оның өкілі) тұрғын үй көмегін тағайындау үшін тоқсанына бір рет өткен тоқсаннан кейінгі айдың 25-ші күнінен бастап мемлекеттік корпорацияға немесе «цифрлық үкімет» веб-порталына жүгінеді.
Мемлекеттік корпорациядан құжаттардың толық жиынтығын қабылдаған күннен бастап құжаттарды қарау және тұрғын үй көмегін көрсету туралы шешім қабылдау не бас тарту туралы дәлелді жауап не «цифрлық үкімет» веб-порталы арқылы беру мерзімі 6 (алты) жұмыс күнін құрайды.»;
8-тармақ жаңа редакцияда жазылсын:
«8. Тұрғын үй көмегі көрсетілген қызметті алушылар ұсынған ағымдағы және жинақтау жарналарға арналған ай сайынғы шығыстар туралы шоттар және көрсетілетін қызметті алушыларға бюджет қаражаты есебінен коммуналдық қызметтерді төлеуге арналған шоттар бойынша көрсетіледі.».
2. «Абай облысы Үржар аудандық мәслихатының аппараты» мемлекеттік мекемесі Қазақстан Республикасының заңнамасында белгіленген тәртіппен:
1) осы шешімнің «Қазақстан Республикасы Әділет министрлігі» мемлекеттік мекемесінде мемлекеттік тіркелуін;
2) осы шешімді ресми жарияланғаннан кейін «Абай облысы Үржар аудандық мәслихатының аппараты» мемлекеттік мекемесінің интернет-ресурсында орналастырылуын қамтамасыз етсін.
3. Осы шешім оның алғашқы ресми жарияланған күннен кейін күнтізбелік он күн өткен соң қолданысқа енгізіледі.
	Үржар аудандық мәслихатының төрағасы
	
	А. Омаров

